উপাচার্যকে নিঃশর্ত ক্ষমা চাইতে হবে, ডেডলাইন বেঁধে দিলেন যাদবপুরের পড়ুয়ারা

কলকাতা: যাদবপুর বিশ্ববিদ্যালয়ে (Jadavpur University) ওয়েবকুপার বার্ষিক সাধারণ সভাকে ঘিরে যে অশান্তি ছড়িয়ে ছিল তা এখনও অব্যাহত। বিশ্ববিদ্যালয়ের অরবিন্দ ভবনের সামনে রাতভর ধনায় ছাত্রছাত্রীরা। বুধবার সকালেও চলছে ধরনা। উপাচার্য ভাস্কর গুপ্তকে (Jadavpur University VC Bhaskar Gupta) নিঃশর্ত ক্ষমা চাওয়ার সময়সীমা বেঁধে দেওয়া দিল আন্দোলনরত ছাত্রছাত্রীরা। পাশাপাশি শিক্ষামন্ত্রী ব্রাত্য বসুর (Bratya Basu) বিরুদ্ধে ‘হিট অ্যান্ড রানে’র মামলা দায়েরের দাবি তুলেছেন তাঁরা। সবমিলিয়ে ফের আন্দোলনের আঁচে পুড়ছে যাদবপুর বিশ্ববিদ্যালয়।

আন্দোলনকারী ছাত্রছাত্রীরা একগুচ্ছ দাবি নিয়ে ধরনায় বসেছেন। ইন্দ্রানুজ রায়ের উপর দিয়ে গাড়ি চালিয়ে দেওয়ার অভিযোগে শিক্ষামন্ত্রীর বিরুদ্ধে হিট এন্ড রান মামলা দায়ের করতে হবে। অথচ আহত ছাত্রের বাবা-মা জানিয়ে দিয়েছেন, এটা একটা দুর্ঘটনা। শিক্ষামন্ত্রী নিজে ফোন করে পড়ুয়ার শারীরিক অবস্থার খোঁজ নিয়েছেন। ঘটনায় তিনি অনুতপ্ত। তাঁর এই ব্যবহারের মুগ্ধ ইন্দ্রানুজের পরিবার। তারপরেও ব্রাত্য বসুর বিরুদ্ধে মামলা দায়েরের চাপ তৈরি করছে অতি বাম ছাত্র সংগঠনগুলি। পাশপাশি বিকেল ৪ টের মধ্যে ক্যাম্পাসে এসে উপাচার্যকে নিঃশর্ত ক্ষমাপ্রার্থনা করতে হবে। বিশ্ববিদ্যালয় কর্তৃপক্ষের তরফ থেকে শনিবারের ঘটনার পূর্ণাঙ্গ ও বিচার বিভাগীয় তদন্ত। অবিলম্বে ছাত্র সংসদ নির্বাচনের ঘোষণা করতে হবে। গ্রেফতার হওয়া অথবা FIR এ নাম থাকা সকল ছাত্রের বিরুদ্ধে মামলা প্রত্যাহার এবং নিঃশর্ত মুক্তি দিতে হবে। আজ বিকেল ৪ টে পর্যন্ত উপাচার্যকে সময়সীমা। এরপর জেনারেল বডি মিটিং করে পরবর্তী আন্দোলনের রূপরেখা জানাবে।

আরও পড়ুন:ছাত্রীর বুকে-গোপনাঙ্গে হাত! শ্লীলতাহানির অভিযোগ প্রধান শিক্ষকের বিরুদ্ধে

প্রসঙ্গত, শনিবার ওয়েবকুপার বার্ষিক সভাকে কেন্দ্র করে উত্তাল হয়ে ওঠে যাদবপুর বিশ্ববিদ্যালয়। শিক্ষামন্ত্রী ব্রাত্য বসুর গাড়ি ভাঙচুর হয়। তিনি আহতও হন। ঘটনায় আহত হয়েছে দুই বাম পড়ুয়া। এর প্রতিবাদে রাজ্যজুড়ে বিশ্ববিদ্য়ালয় ও কলেজে ধর্মঘটের ডাক দিয়েছিল এসএফআই। এমনকী মঙ্গলবার ঘটনার প্রতিবাদে মঙ্গলবার পেন ডাউন (Pen Down Protest Jadavpur University) কর্মসূচি পালন করল পড়ুয়াদের একাংশ। যাদবপুর বিশ্ববিদ্যালয়ের ২৪ টি এবং সল্টলেক ক্যাম্পাসের ৬টি বিভাগের পরীক্ষায় পেন ডাউন কর্মসূচি পালন করেন প্রথম বর্ষের পোস্ট গ্রাজুয়েট পড়ুয়ারা। জানা যাচ্ছে, পরীক্ষা দেননি অসংখ্য পড়ুয়া। পড়ুয়াদের দাবি, বিশ্ববিদ্যালয়ে ভয়ের পরিবেশ তৈরি হয়েছে। বর্তমান পরিস্থিতিতে পরীক্ষা দেওয়ার মত অবস্থায় নেই। সেই কারণে পরীক্ষা দিতে নারাজ পড়ুয়ারা। কন্ট্রোলার অব এক্সামিনেশন কে ই-মেইল করে প্রথম বর্ষের প্রথম সেমিস্টারের পরীক্ষা পুনরায় নেওয়ার আবেদন।

অন্য খবর দেখুন